Xi impenji oħrajn fl-2012: Mort l-iskola sekondarja ta' Tal-Ħandaq biex naqra xi xogħol tiegħi u nitkellem dwar il-letteratura. Għamilt sessjoni dwar il-letteratura fil-Kulleġġ Missjunarju ta' San Pawl. Għamilt sessjoni dwar il-Kritika tal-Proża fil-Junior College tal-Università ta' Malta. Mexxejt il-kors ta' kitba kreattiva tal-poeżija, Ritmi Mqallba, bis-sehem ta' għadd ta' poeti, bejn Fraru Mejju. F'Jannar ktibt u qrajt storja bl-isem ta' "Kif Tħassar Storja," bħala parti minn proġett ta' arti viżiva ta' Mario Cassar dwar ir-ritratti "politiċi." Ir-ritratt tiegħi kien dak tal-poster tal-qtil ta' Raymond Caruana. Ħadt sehem fil-programm "Bijografiji" tal-kumpanija Where's Everybody fuq TVM dwar Dun Karm.